«حاجی رجب » ثروتین دریاسی دیر
یازار : علیرضارضائی+0
«حاجی رجب » ثروتین دریاسی دیر !
شهریمیزین ان بویوک شوراسی دیر !
شورا اولماق اونون تمناسی دیر !
ناماز قیلماز ،آمما گئدر نامازا !
چؤ دوشوبدور ریانی ترک ائدیبدیر !
شهرداریلان اروپایا گئدیبدیر !
بودوره اون بئش میلیون وئریبدیر!
بیرهفته لیگ توتوبدور بیر مغازا !
تبلیغ ائدیر دووارلاردا اؤزونو
قازئت لرده یازیب یالان سؤزونو, !
چیخاردیرلار رقیب لری گؤزونو, !
دئیرلر : رای وئرمه یین حقه بازا !
ائشیدمیشم دئییبدیر :آی جماعت !
ایسته ییرم سیزدن ائدیم حمایت
هی ائدیرم رقیبلن رقابت
خدمت ائدیم سیزلره تازا تازا !
یالان دئییر هئچ کیمسه دن اوتانمیر !
یالان دئمیر ، دگیرمانی دولانمیر !
قارقیشلانیب آمما نیه اوزانمیر ؟!
موفته خیارلاری سوخور بوغازا !!
دئییرکی :من اوزالدارام بوی لاری !
قیز - اوغلانا چوخالدارام توی لاری !
قورخمایین اصلاح ائدرم سوی لاری !
دوندَرَرَم تولکی ، چاققالی غازا !!
وعده وئریب اؤولاماسین مارالی !
آنتالیا کیمین ائتسین شمالی !
کاش بیزیم تک اودا اولسون صفالی !
دای آلماسین یوخاریدان اجازا!
#علیرضا-رضائی
turkcetanzler@
azb_Arab azb_Arab azb_Arab azb_Arab azb_Arab uig_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab pes_Arab ltz_Latn